Document ID: 32006D0476

NEUVOSTON PÄÄTÖS,
tehty 12 päivänä kesäkuuta 2006,
päätöksen 1999/70/EY muuttamisesta Banque de Francen ulkopuolisten tarkastajien osalta
(2006/476/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimukseen liitetyn Euroopan keskuspankkijärjestelmän ja Euroopan keskuspankin perussääntöä koskevan pöytäkirjan ja erityisesti sen 27 artiklan 1 kohdan,
ottaa huomioon kansallisten keskuspankkien ulkopuolisten tilintarkastajien hyväksymisestä 25 päivänä tammikuuta 1999 tehdyn neuvoston päätöksen 1999/70/EY (1),
ottaa huomioon Euroopan unionin neuvostolle Banque de Francen ulkopuolisista tilintarkastajista 13 päivänä huhtikuuta 2006 annetun Euroopan keskuspankin suosituksen EKP/2006/5 (2),
sekä katsoo seuraavaa:
(1)
Euroopan keskuspankkijärjestelmän ja Euroopan keskuspankin, jäljempänä ’EKP’, perussääntöä koskevan pöytäkirjan 27 artiklan 1 kohdan mukaan EKP:n neuvoston suosittelemien ja Euroopan unionin neuvoston hyväksymien riippumattomien ulkopuolisten tilintarkastajien on tarkastettava EKP:n ja eurojärjestelmään kuuluvien kansallisten keskuspankkien tilit.
(2)
Rahataloutta ja rahoitusmarkkinoita koskevan Ranskan lain L.142-6 §:n mukaan Banque de Francen yleisneuvosto nimittää kaksi lakisääteistä tilintarkastajaa, joiden tehtävänä on tarkastaa Banque de Francen tilit. Kaupallista toimintaa koskevan Ranskan lain L.823-l §:n mukaan nimetään varatilintarkastaja korvaamaan varsinaiset tilintarkastajat, mikäli nämä kieltäytyvät, eivät ole käytettävissä, luopuvat tehtävästä tai kuolevat.
(3)
Banque de Francen nykyisten ulkopuolisten tilintarkastajien toimikausi päättyy tilivuoden 2005 tilintarkastuksen jälkeen. Tämän vuoksi on tarpeen nimittää ulkopuoliset tilintarkastajat tilivuodesta 2006 alkaen.
(4)
Banque de France on valinnut Deloitte & Associésin ja Mazars & Guerardin ulkopuolisiksi tilintarkastajikseen sekä KPMG S.A.:n varatilintarkastajakseen tilivuosiksi 2006-2011 julkisia hankintoja koskevia sääntöjään noudattaen, ja EKP katsoo, että nämä täyttävät nimittämiselle asetetut tarpeelliset vaatimukset.
(5)
EKP katsoo, että Banque de Francen valitsemat ulkopuoliset tilintarkastajat täyttävät nimittämisen edellyttämät vaatimukset, ja tästä syystä EKP:n neuvosto suosittelee, että Deloitte & Associés ja Mazars & Guerard olisi nimitettävä yhdessä ulkopuolisiksi tilintarkastajiksi ja että KPMG S.A. olisi nimitettävä varatilintarkastajaksi tilivuosiksi 2006-2011.
(6)
Siksi on aiheellista noudattaa EKP:n neuvoston suositusta ja muuttaa päätös 1999/70/EY vastaavasti,
ON PÄÄTTÄNYT SEURAAVAA:
1 artikla
Korvataan päätöksen 1999/70/EY 1 artiklan 4 kohta seuraavasti:
”4. Deloitte & Associés ja Mazars & Guerard hyväksytään yhdessä Banque de Francen ulkopuolisiksi tilintarkastajiksi tilivuosiksi 2006-2011.
KPMG S.A. hyväksytään Banque de Francen varatilintarkastajaksi tilivuosiksi 2006-2011.”
2 artikla
Tämä päätös ilmoitetaan Euroopan keskuspankille.
3 artikla
Tämä päätös julkaistaan Euroopan unionin virallisessa lehdessä.
Tehty Luxemburgissa 12 päivänä kesäkuuta 2006.

Labels: 2
18
9
4